SUID-AFRIKAANSE RADIOLIGA 
SARLNUUS SONDAG 13 JUNIE 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


Dit is vir ons aangenaam om te kan aankondig dat addisioneel vanaf vandag, 
Sondag 13 Junie die weeklikse bulletin ook dmv. HEcholink beskikbaar is. 
Echolinkgebruikers kan klik op ZS6FGS. Echolinkgebruikers word versoek 
om, waar moontlik, die bulletin op hulle plaaslike herhalers te herlei wanneer 
HEF-toestande nie gunstig is nie. 


Kommentaar of voorstelle sal waardeer word en kan per e-pos gestuur word aan 
zs6fcs@telkomsa.net. 


Ons waardeer dit dat Chris, ZS6FCS, hierdie diens aan Sarlnuus beskikbaar 
stel. 


STIL SLEUTELS 


Nuus is ontvang dat Paddy Lynn in die ouderdom van 101 jaar op 4 Mei in Dur- 
ban oorlede is. Jare gelede was hy verantwoordelik vir die bedryf van telekom- 
munikasie in die toentertydse Rhodesië en het hom goed van sy taak gekwyt. Hy 
het op verskeie plekke gewerk en was die ho en het hom goed van sy taak gekwyt. 
Hy het op verskeie plekke gewerk en was die hou van roepseine ZD6JC, GANLA, 
ZE1AA, Z21A en ZS5JSC gedurende sy leeftyd. Ongelukkig weet ons niks meer 
van hom nie, maar hy moes `n interessante en vol amateurradioloopbaan gehad 
het. Ons innige vertroosting aan sy familie en vriende. 


Dit is met groot hartseer dat die heengaan van Lawrence Lightbody, ZS6GBBU, 
aangekondig word. Lawrence het na `n kort siekbed weggeval. Hy was `n goeie 
vriend en erelid van die Oos-Rand Radioklub en was vir die laaste 44 jaar met 
die roepsein ZS6BBU in amateurradio betrokke. Hy word oorleef deur sy vrou 
Corrie en aan haar, ander familie en vriende ons innige meegevoel. 73 Lawrence. 


(POUSE) 

In die nuus vandag; 

FREKWENSIETOEKENNING VIR APRS 

OPROEP AAN ALLE GESIGGESTREMDE AMATEURS 

Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 


SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
FREKWENSIETOEKENNING VIR APRS 


Met die verwydering van herhalerinsette aan die hoër einde van die 144 MHz 
gedeelte van die 2 m band ontstaan die geleentheid om die SARL se 2 m band- 
plan meer in ooreenstemming te bring met die aanbevelings van die TARU Streek 
1. 


Met onmiddelike effek word die gedeelte 144,800 tot 144,975 MHZ toegeken aan 
die onbemande MGM- (Masjien Gegenereerde Modus) dienste, wat pakket en 
APRS-verkeer insluit, met 144,800 MHGZ die senter van aktiwiteit vir APRS. 


Ten einde gebruik te optimiseer, word hierdie bandsektor gebaseer op `n 12,5 
KHrz kanaalspasiëring en dit word van gebruikers verwag om hierdie TARU- 
aanbeveling te respekteer. 


Let asb. ook daarop dat die eksklusiewe SA APRS toekenning van 145,550 tot 
145,587 5 MHGZ wegval aangesien dit nie `n IJARU-aanbeveling vir hierdie gedeelte 
van die band is nie. Huidige gebruikers word versoek om planne te beraam om 
na die goedgekeurde bandsektor te verskuif. 


Verdere stof tot nadenke ivm. voldoening aan die TARU-bandplan is dat in 
1996 in 'Tel Aviv `n besluit geneem is dat alle onbemande pakket en digitale 
toegangspunte wat nie in die aanbevole bandsektor is nie, bedryf voor einde 1997 
moet staak. Dit is duidelik dat ons in Suid-Afrika nie aan hierdie aanbevelings 
voldoen het nie. Die steeds toenemende eise vir spektrum binne ons eie geledere 
vereis dat ons begin om 'n poging aan te wend om onsself binne die volgende 
jaar of wat in lyn te kry met die welbeplande 1ARU-aanbevelings. 


Konstruktiewe kommentaar ivm. enige bandplanne sal van SARL-lede ver- 
welkom word. 


OPROEP AAN ALLE GESIGGESTREMDE AMATEURS 


Daar bestaan tans nie `n databasis van gesiggestremde amateurs nie. Dave, 
ZS1LDH, wil met alle gesiggestremde amateurs kontak maak wat graag Radio 
Z7S op band van Bandhulp wil ontvang. Hy is besig om met Bandhulp oor hierdie 
diens te onderhandel. Indien jy belangstel, kontak asb. vir Dave, ZSI1LDH, by 
(021-761-8386, ek herhaal 021-761-8386 of stuur e-pos aan die Kaapstad Ama- 
teurradiosentrum met adres zslct@asl.net vir Dave se aandag. Verskaf asb. jou 
naam, roepsein, posadres, telefoonnommer en e-posadres. 


SARL KNDERDAG 


Die tweede SARL Kinderdag vir 2004 vind op Jeugdag, Woensdag 16 Junie 
plaas. Dit begin om 09:00 en eindig om 13:00 SAT met aktiwiteit op 40, 20 en 
2 meter. Besoek die SARL webwerf by www.sarl.org.za en kyk na, die verskil- 
lende voorstelle wat Chris, ZS6COG, gemaak het. Neem Woensdag deel en laat 
jongmense met amateurradio kennis maak. 


RADIO ZS 


Die redakteur van Radio 7ZS is besig met die Mei/Junie uitgawe en is drin- 
gend op soek na artikels vir publikasie. Dit kan tegnies of van algemene aard 
en of in Engels of Afrikaans wees. Artikels kan in MS Word-, WordPerfect- 
of teksformat aan radiozs@sarl.org.za gestuur word, of per gewone pos na die 
roepseinboekadres van Dennis, ZS4BS. 


HF NUUSBRIEF 


HEF Happenings, die weeklikse HF-nuusbrief, het hierdie week uitgawe nommer 
100 bereik. Die nuusbrief word per e-pos versend en tans gaan dit na 178 adresse 
hier in Suid-Afrika asook in die buiteland. Dit is ook beskikbaar op die SARL se 
webwerf. As jy graag HF Happenings wil ontvang stuur asseblief `n e-posversoek 
na zsdbs@netactive.co.za. 


MEGAVLOOIMARK IN PRETORIA 


Die volgende Megavlooimark in Pretoria vind op 26 Junie by die Pretoria Am- 
ateurradioklub, op die hoek van Universiteit- en Lynnwoodweg, plaas. Die 
aanvangstyd is 09:30 en verkopers word versoek om nie vroeer as (8:30 op te 
daag nie. Daar sal soos gebruiklik heelwat te ete en te drinke aangebied word. 
Persone wat meer inligting verlang of wat `n tafel wil bespreek kan Almero, 
ZRGRY by 012 567 8722, of 082 908 3359 skakel. 


VOORTPLANTINGSTOESTANDE 


Kobus, ZSGKOB, rapporteer dat ons nou behoorlik vasgevang is in `n sterk 
dalende siklus 23. Voortplantingstoestande was oor die afgelope week swak - 
vooruitsigte op 'n verbetering in die komende week lyk ooknie goed nie. 'Tot 
en met die 14de Junie mag DX-toestande redelik wees. Die sonvlekgetal was 
Vrydag slegs 31,6 teenoor die 37,9 van verlede week. Met so `n lae sonvlekge- 
tal, en 'n skrale moontlikheid van invloei van koronamassa na die aarde, word 
swak voortplantinstoestande voorspel. Die 20 m band bly nog steeds die ou 
staatmaker en verrassings is glad nie uitgesluit nie. 


AKTIWITEITE OM AAN DEEL TE NEEM 


15 Junie, stuur lesingsvoorstelle per e-pos aan saamsat@intekom.co.za, vir AM- 
SATCON2004 wat op 24 Julie by die Universiteit van KwaZulu-Natal Durban 
gehou gaan word. Registrasiefooie is R50 vir lede van SA AMSAT of die SARL. 
Die fooi vir studente is R35 en vir nie-lede R100. 16 Junie, Kinderdag. 16 Junie, 
Jakkalsjag by Oakdale Amateurradioklub, Bellville; 26 Junie, Megavlooimark 
in Pretoria; 30 Junie, die laaste dag vir besprekings vir die stoomtreinrit na die 


mampoerfees in Koster op 5 September. Kontak Johanna Harris by O11-814- 
2121 gedurende kantoorure om besprekings te bevestig; 2 Oktober, Vlooimark 
in de Oos-Rand, dit begin om 08:00. 


SARL se ledegelde kan nou per kredietkaart, elektroniese oorplasing of direkte 
inbetaling in die SARL se rekening by STANDARD BANK KILLARNEY - 
TAKKODE 00 72 05 - Rekeningnommer 001 682 059, gedoen word. Faks asse- 
blief `n afskrif van die depositostrokie aan die SARL se kantoor by No. 011 675 
2793 indien u direk by die bank inbetaal. 


Donasies ten behoewe van die fonds vir die SARL se TARU-lidmaatskap kan 
gedoen word in die bankrekening van die SA Amateur Radio Development Trust 
by ABSA, rekening No. 560 142 722 met bankkode 335 645. Meld TARU-donasie 
met oorplasing of inbetaling en faks die depositostrokie na 012 991 5651 of pos 
die besonderhede met adresinligting aan Posbus 90438, Garsfontein 0041. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZS6NE,, en gelees deur ........ vanuit ....... AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


